Akademický senát

Slovenskej technickej univerzity v Bratislave

05. 11. 2018

**Návrh na vydanie predchádzajúceho písomného súhlasu**

**na prevod nehnuteľností vo vlastníctve STU -**

**Karlova Ves**

Predkladá: **prof.h.c. prof. Ing. Robert Redhammer, PhD.**

 rektor

Vypracoval: **Mgr. Natália Jančovičová**

 **JUDr. Marcel Michalička**

 právny a organizačný útvar

Zdôvodnenie: Postup v zmysle ustanovenia § 13 ods. 1 písm. c) zákona č. 176/2004 Z. z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z. v znení neskorších predpisov, a to v rozsahu všetkých právnych úkonov uvedených v tomto ustanovení.

Návrh uznesenia: Akademický senát Slovenskej technickej univerzity v Bratislave dáva predchádzajúci písomný súhlas s prevodom nehnuteľností vo vlastníctve Slovenskej technickej univerzity v Bratislave zapísaných na LV č. 5412 vedenom Okresným úradom Bratislava, katastrálny odbor, pre okres Bratislava IV, obec BA-m.č. KARLOVA VES a k. ú. Karlova Ves – parc. č. 2999/71 a parc. č. 2999/46 a odporúča materiál predložiť na vyjadrenie prechádzajúceho písomného súhlasu Správnej rade STU.

**Dôvodová správa**

1. Predchádzajúci písomný súhlas sa týka nehnuteľných vecí vo vlastníctve Slovenskej technickej univerzity v Bratislave (ďalej len „STU“) a v užívaní Rektorátu STU, a to nehnuteľností zapísaných na LV č. 5412 vedenom Okresným úradom Bratislava, katastrálny odbor, pre okres Bratislava IV, obec BA-m.č. KARLOVA VES a k. ú. Karlova Ves ako:

PARCELY registra „C“ evidované na katastrálnej mape:

* parc. č. 2999/71 – záhrada o výmere 21 m2,
* parc. č. 2999/46 – záhrada o výmere 122 m2,

(ďalej len „nehnuteľné veci“) – príloha č. 1, príloha č. 2.

1. Dňa 19.10.2018 vydal kvestor návrh na rozhodnutie rektora o nepotrebnosti nehnuteľných vecí (ďalej len „návrh kvestora“) – príloha č. 3.
2. Návrhu kvestora predchádzalo ponukové konanie, ktoré bolo neúspešné vzhľadom na skutočnosť, že žiadna z oslovených súčastí STU neprejavila záujem o užívanie nehnuteľných vecí.
3. Návrh kvestora bol prerokovaný a odsúhlasený vo vedení STU dňa 24.10.2018.
4. Na základe odsúhlasenia návrhu kvestora vo vedení STU vydal rektor Rozhodnutie o nepotrebnosti nehnuteľných vecí (príloha č. 4).